**Apstiprināts**

ar VAS ”Latvijas dzelzceļš” valdes lēmumu Nr.VL – 20/152

**Foto un video uzņemšanas kārtība publiskās lietošanas dzelzceļa infrastruktūras objektos**

1. **Vispārīgie noteikumi**
	1. “Foto un video uzņemšanas kārtība publiskās lietošanas dzelzceļa infrastruktūras objektos” (turpmāk – Kārtība) ir izstrādāta ievērojot Ministru kabineta 2010.gada 1.jūnija noteikumus Nr.496 “Kritiskās infrastruktūras, tajā skaitā Eiropas kritiskās infrastruktūras, apzināšanas un drošības pasākumu plānošanas un īstenošanas kārtība” un 2019.gada 13.augusta Ministru kabineta noteikumus Nr.368 “Kārtība, kādā veicami bezpilota gaisa kuģu un cita veida lidaparātu lidojumi”, kā arī ievērojot “Pasažieru staciju lietošanas noteikumus”, kas apstiprināti ar VAS “Latvijas dzelzceļš” valdes 2021.gada 6.aprīļa lēmumu Nr.VL-16/138 un tiek ieviesta ar nolūku nodrošināt foto un video uzņemšanas kontroli publiskās lietošanas dzelzceļa infrastruktūras objektos vai pie tiem.
	2. Kārtība nosaka, kā tiek veikta foto un video uzņemšanas aktivitāšu saskaņošana, ja ir saņemts iesniegums no fiziskām vai juridiskām personām par šādu aktivitāšu veikšanu.
2. **Saskaņošanas kārtība**
	1. Video uzņemšana un fotografēšana nekomerciālām vajadzībām – šīs Kārtības 2.4.punktā noteiktie dokumenti jāiesniedz vismaz piecas darba dienas iepriekš.
	2. Video uzņemšana un fotografēšana komerciālām vajadzībām (ja izveidotais materiāls paredzēts peļņas gūšanai) - šīs Kārtības 2.5.punktā noteiktais iesniegums jāiesniedz vismaz desmit darba dienas iepriekš. Par komerciālo video uzņemšanu un fotografēšanu publiskās lietošanas dzelzceļa infrastruktūras objektos tiek slēgts nomas līgums.
	3. Preses pārstāvji video uzņemšanas, filmēšanas un fotografēšanas saskaņošanu var veikt tajā pašā dienā, rakstot uz e-pastu pr@ldz.lv.
	4. Lai saskaņotu video uzņemšanu vai fotografēšanu nekomerciālām vajadzībām, jāaizpilda šīs Kārtības pielikumi Nr.1 un Nr.2 - iesniegums un apliecinājums un jānosūta uz e-pastu pr@ldz.lv. Nepieciešamības gadījuma jānoklausās instruktāža par drošības prasību ievērošanu.
	5. Lai saskaņotu video uzņemšanu, filmēšanu vai fotografēšanu komerciālām vajadzībām, jāaizpilda šīs Kārtības pielikums Nr.1 (iesniegums) un parakstīts ar drošu elektronisku parakstu jānosūta uz elektroniskā pasta adresi info@ldz.lv vai jāiesniedz VAS “Latvijas dzelzceļš” kancelejā, vai jānosūta pa pastu Gogoļa iela 3, Rīgā, LV-1547, adresējot to VAS “Latvijas dzelzceļš” Nekustamā īpašuma pārvaldei.
	6. Mākslas un dokumentālo filmu veidotāju pieteikumi tiek izskatīti individuālā kārtā. Pieteikumi jāsūta uz pr@ldz.lv.
3. **Iesnieguma izskatīšana un atļaujas izsniegšana**
	1. Kārtības 2.1., 2.3. un 2.6.punktos minētajā kārtībā iesniegtos iesniegumus izskata Mārketinga un komunikācijas direkcija, saskaņojot to ar Drošības direkciju, Sliežu ceļu pārvaldi, Tehnisko inspekciju un citām iesaistītajam pārvaldēm, kuras, izvērtējot iesniegto informāciju, atļauj vai noraida pieteikto aktivitāti, sniedzot attiecīgu atzinumu.
	2. Kārtības 2.2.punktā minētajā kārtībā iesniegtos iesniegumus izskata Nekustamā īpašuma pārvalde, saskaņojot to ar Mārketinga un komunikācijas direkciju, Drošības direkciju, Tehnisko inspekciju un citām iesaistītajam pārvaldēm, kas izvērtējot iesniegto informāciju, atļauj vai noraida pieteikto aktivitāti, sniedzot attiecīgu atzinumu.
	3. VAS “Latvijas dzelzceļš”, atzinuma sniegšanai, var pieprasīt iesniegt precizējošu vai papildinošu informāciju no ieinteresētās personas.
	4. Kārtības 2.1., 2.2., un 2.3. punktos paredzētā atļauja vai noraidījums plānotajai aktivitātei tiek izsniegts, ievērojot plānoto aktivitātes laiku un Kārtības 2.1., 2.2., un 2.3. punktos minētos termiņus. Kārtības 2.1. un 2.3.punktā minētajos gadījumos Mārketinga un komunikācijas direkcija atļauju var nosūtīt uz iesnieguma iesniedzēja norādīto e-pasta adresi, vai Kārtības 2.3.punktā minētajiem preses pārstāvjiem atļauja var tikt sniegta mutiski. Šādā gadījumā Drošības direkcija informē apsardzes darbinieku, kurš apsargā dzelzceļa objektu. Video uzņemšana (filmēšana) un fotografēšana publiskās lietošanas dzelzceļa infrastruktūras objektos vai pie tiem drīkst notikt, ja ir saņemta Kārtībā paredzētā atļauja.
	5. Personai, kura veic fotografēšanu vai video uzņemšanu (filmēšanu) publiskās lietošanas dzelzceļa infrastruktūras objektos vai pie tiem, vai tās atbildīgajai kontaktpersonai ir pienākums uzrādīt atļauju (Kārtības 2.2.punktā minētajā gadījumā līgumu vai citu dokumentu) apsardzes darbiniekam, kurš apsargā dzelzceļa objektu.
4. **Nobeiguma noteikumi**
	1. Šīs Kārtības noteikumu neievērošana ir pamats izraidīšanai no publiskās lietošanas dzelzceļa infrastruktūras objekta, būtisku pārkāpumu gadījumā vēršoties Valsts policijā un/vai Civilās aviācijas aģentūrā.
	2. Izvērtējot plānoto aktivitāti, VAS “Latvijas dzelzceļš” drošības nolūkos var lemt par uzņēmuma speciālista norīkošanu, par ko tiek piemērota atsevišķa samaksa.

Mārketinga un komunikācijas direktore Teika Lapsa